<classify> Mechi ilikuwa ngumu sana,Toto African walianza vizuri kipindi cha kwanza, tulitengeneza nafasi nne au tano hivi lakini tulishindwa kutumia, tumepigana kwa nguvu sana kusawazisha goli lakini yote sawa wachezaji wangu wamecheza vizuri na tumeweza kushinda, alisema.Pluijm alimpongeza kiungo wake Haruna Niyonzima kwa kiwango kizuri alichoonesha katika mechi hiyo.Pluijm alisema walijitahidi kupigana ili kusawazisha goli katika dakika za mapema kutokana naToto kuonesha kila dalili ya kutaka kushinda toka mapema.Pluijm aliwapongeza Toto kwa mchezo mzuri waliocheza na kusema walicheza kwa kiwango kikubwa kulinganisha na ile mechi ya kwanza ambayo Yanga ilishinda mabao 4-1 kwenye Uwanja wa Taifa Dar es Salaam. Pluijm alisema goli walilofungwa Yanga na Toto ni jepesi na ameshangaa kwa nini kipa wake Deogratias Munishi ameruhusu goli la vile.Akielezea maandalizi dhidi ya mechi na Stand United, Pluijm alisema kuwa mechi hiyo itakuwa ngumu lakini anachoshukuru ni kuwa hakuna majeruhi.Kwa upande wake Kocha Mkuu wa Toto, Dominik Glawogger alisema mechi dhidi ya Yanga ilikuwa ngumu kwa kuwa Yanga ina wachezaji wazuri wengi na wenye uwezo mkubwa.Tulicheza vizuri sana haswa kipindi cha kwanza na tukaweza kupata nafasi ya kufunga na kuitumia vyema, kipindi cha pili tulijitahidi kutengeneza nafasi lakini hatukutumia nafasi zetu, alisema. Glawogger amewaomba wachezaji wa Toto kusahau matokeo ya Yanga na kujiandaa na mchezo dhidi ya Prisons.  <topic>: MICHEZO 